Okresná prokuratúra Žilina 
Moyzesova 20, 011 56 Žilina 1

Sp. zn. : 1 Pv 145/13/5511	Žilina, 9.3.2015
EEČ : 2-43-1152-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov.

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 1.8.2013, spisová značka 1 Pv 145/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Trestné stíhanie voči ml. XXXXX bolo vedené na tom skutkovom základe, že dňa 14.02.2013 v čase okolo 12.40 hod. v OC Dubeň XXXXX, ul. Vysokoškolákov, v predajni Intersport, odcudzila z vešiaka tričko zn. NIKE Shoe Collage SS Crew, bielej farby, veľkosť XL, v hodnote 29,99 €, ktoré  si následne ukryla do upravenej igelitovej tašky, ktorá bola z vnútornej strany vystlaná hliníkovou fóliou a prešla  pokladničnou zónou bez zaplatenia, čím spoločnosti Intersport SK, s.r.o., Bratislava, Panenská č. 18, spôsobila škodu krádežou vo výške 29,99 €,
pričom skutku som sa dopustila napriek tomu, že v predchádzajúcich dvanástich mesiacoch bola za obdobný čin postihnutá a to dňa 29.01.2013 blokovou pokutou nezaplatenou na mieste vo výške 15,-€, ev. č. bloku XXXXX, príslušníkmi OO PZ XXXXX - západ, ktorého skutku sa dopustila dňa 29.01.2013 krádežou tovaru v hodnote 37,58 € v predajni DM drogéria v OC XXXXX. 

Uznesením prokurátora Okresnej prokuratúry XXXXX zo dňa 1.8.2013, spisová značka 1 Pv 145/13/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením Okresnej prokuratúry v Žiline sp. zn. 1Pv 145/13/5511-22 zo dňa 01.08.2013, právoplatným 12.08.2013, bolo podmienečne zastavené trestné stíhanie proti obvinenej ml. XXXXX, stíhanej pre prečin krádeže podľa § 212 ods. 2 písm. f) Tr. zákona,  so skúšobnou dobou v trvaní 18 mesiacov, ktorá uplynula dňa 13.02.2015.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie. 

	Zo zabezpečených správ k osobe obvinenej ml. XXXXX možno ustáliť záver, že táto počas osemnásťmesačnej skúšobnej doby, ktorá začala plynúť dňa 13.08.2013, viedla riadny život a nedopustila sa žiadneho protispoločenského konania, čím splnila všetky zákonné podmienky na vyslovenie o osvedčení sa v skúšobnej dobe, a preto som rozhodla tak, ako je to uvedené vo výrokovej časti tohto uznesenia. Právoplatnosťou  tohto uznesenia nastávajú účinky zastavenia trestného stíhania podľa § 9 ods. 1 písm. e) Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka